Факултет педагошких наука Универзитета у Крагујевцу, Јагодина

Програм педагошко-психолошко-методичког образовања наставника

Предмет: Теорија и пракса курикулума

**Тема есеја: СТРУКТУРАЛНА АНАЛИЗА ПРОГРАМА НАСТАВЕ И УЧЕЊА (НАСТАВНОГ ПРОГРАМА) ПРЕДМЕТА \_\_\_\_\_\_\_\_\_\_\_\_\_\_\_\_\_\_\_\_\_**

**Изаберите један предмет који предајете у школи, проучите његов програм наставе и учења и напишите есеј руководећи се следећим тезама**:

1. Анализирајте циљеве учења предмета и утврдите њихов друштвени и/или индивидуални аспект. Процените њихову сврсисходност и значај. Да ли бисте нешто мењали? Образложите своје предлоге.
2. Анализирајте и прокоментаришите формулације исхода наставног предмета[[1]](#footnote-1). Колико су, по вама, ови исходи остварљиви? Образложите свој одговор. Утврдите да ли су исходима обухваћена сва три подручја развоја личности (когнитивно, афекстивно, психомоторно). Групишите исходе према наведеним подручјима. Да ли бисте нешто мењали? Образложите своје предлоге.
3. Издвојите знања, вештине и вредности за које сматрате да су посебно наглашене у програму наставе и учења предмета.
4. На који начин су приказани садржаји предмета. Да ли се добро уклапају са ученичким интересовањима и способностима? Да ли ученике покушавамо да научимо нечему за чиме они не виде потребу и што не сматрају смисленим? Да ли бисте нешто мењали? Образложите своје одговоре и предлоге.
5. Анализирајте структуру и садржај упутства за дидактичко-методичко остваривање програма и процените његов квалитет.
6. Напишите кратак осврт на програм наставе и учења предмета. Изнесите сопствено мишљење руководећи се следећим питањима: Да ли је програм наставе и учења осмишљен тако да ученике опреми знањем, вештинама, вредностима и диспозицијама које ће им користити у школи и ван ње? Да ли је програм наставе и учења предмета довољно јасно постављен и разрађен? Наведите делове програм наставе и учења предмета које сматрате добрим/пожељним и оне које сматрате сувишним; образложите своје мишљење. Да ли је, по вашем мишљењу, могуће применити програм наставе и учења предмета који сте анализирали? Образложите своје одговоре.
1. Уколико за тај предмет нису дати исходи, одговорите на питања из тезе 2 анализирајући циљеве и задатке. [↑](#footnote-ref-1)